चैंपियन्स लीग में अच्छे प्रदर्शन से वापसी चाहते हैं पठान  
ठान ने पत्रकारों से कहा,  मैं अच्छा प्रदर्शन करना चाहता हूं। मेरा लक्ष्य अच्छा प्रदर्शन करना है ताकि टीम फाइनल तक पहुंच सके।
ऑलराउंडर यूसुफ पठान ने उम्मीद जताई कि वह चैंपियन्स लीग ट्वेंटी- 20 टूर्नामेंट में अच्छा प्रदर्शन करके जल्द ही राष्ट्रीय टीम में वापसी करने में सफल रहेंगे। पठान ने पत्रकारों से कहा,  मैं अच्छा प्रदर्शन करना चाहता हूं। मेरा लक्ष्य अच्छा प्रदर्शन करना है ताकि टीम फाइनल तक पहुंच सके।   चैंपियन्स लीग में कोलकाता नाइटराइडर्स की तरफ से खेल रहे पठान का मानना है कि चैंपियन्स लीग में अच्छे प्रदर्शन से उन्हें भारतीय क्रिकेट टीम में जगह बनाने में मदद मिलेगी। उन्होंने कहा, निश्चित तौर पर चैंपियन्स लीग बड़ा टूर्नामेंट है। विभिन्न देशों के चोटी की क्लब टीमें इसमें भाग ले रही है। चैंपियन्स लीग में मेरा प्रदर्शन जितना अच्छा रहेगा उतनी ही मेरी राष्ट्रीय टीम में वापसी की संभावना बढ़ जाएगी।